Stella Dybwad

Artikkelen er om alpinist og skuespiller Stella Dybwad (1920–75), og ikke om Stella Dybwad (1892–1891) som også var fra Oslo, men  gift med advokat Nils W. Dybwad.

Stella Semb Dybwad (født 1920 i Kristiania, nåværende Oslo, død 1975) var en norsk skuespiller og blant Norges beste kvinnelige alpinister i tiden 1935-40. Hun gikk for Idrettslaget Heming. Så debuterte hun i desember 1940 ved Nationaltheatret som hun forlot i 1948. Deretter var det Det Nye Teater og Radioteatret i noen år. I 1950 spilte Dybwad hovedrollen i Kristoffer Haaves hørespill I natt kom våren, som vant både den norske og nordiske hørespillkonkurransen. 

Hun giftet seg i 1946 med landslagsspiller i fotball- og bandy, Martin Olsen (Oslogjengen) (1920-79), og fotballspilleren Ola Dybwad Olsen var deres sønn, født 1946. 

Stella Dybwads søster var alpinisten Johanne Dybwad (alpinist), og således ble hun tante til politikeren Kari Garmann. Deres mor var Stella Boye Semb (1892–) som var søster til kirurgen Carl Boye Semb. Deres far var Niels Juell Dybwad (1892–1972) som ledet Nordisk Skibsrederforening 1935–60, han var sønn av skuespilleren Johanne Dybwad (1867–1950) og forlegger Vilhelm Dybwad (1863–1950).

 Meritter 
 Seier i alle grener (slalåm, utfor, kombinasjon) i det første uoffisielle norgesmesterskapet i slalåm 1938 på Kongsberg
 VM i alpint 1938 i Engelberg: 6.-plass i kombinasjonen. 
 Seier i slalåm, utfor og kombinasjon i Galdhøpiggrennet 1938

 Referanser 

Kategori:Norske alpinister
Kategori:Norgesmestere i slalåm
Kategori:Norgesmestere i utfor (alpint)
Kategori:Norske skuespillere
Kategori:Skuespillere ved Nationaltheatret
Kategori:Skuespillere ved Oslo Nye Teater